Diari Oficial de la Generalitat Valenciana


Sumari del DOGV 9955, del 11-10-2024 (2024/9872)

RESOLUCIÓ de 2 de setembre de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Pla de mobilitat urbana sostenible (PMUS) de Montserrat. Expedient 069/2475-XHP.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9955

Data del DOGV
:   11-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9872

CVE
:   XZUZ-F-3247-8622

Data del document
:   02-09-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

D’acord amb l’article 53.7 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, que establix la publicació en el *Diari Oficial de la Generalitat Valenciana*  de l’informe ambiental i territorial estratègic,

RESOLC

Publicar en el *Diari Oficial de la Generalitat Valenciana*  l’informe ambiental i territorial estratègic corresponent a l’expedient 069/1327-DBZ Montserrat (València).

«Informe ambiental i territorial estratègic

Objecte: Pla de mobilitat urbana sostenible de Montserrat

Tràmit: Avaluació Ambiental Estratègica del Pla

Promotor: Ajuntament de Montserrat

Autoritat substantiva: Ajuntament de Montserrat

Ubicació: Montserrat (València)

Núm.  expedient: 069/3992-ZFU

La Comissió d'Avaluació Ambiental, en la sessió celebrada el 19 de maig de 2022, va adoptar el següent acord:

Vista la proposta d'informe estratègic ambiental i territorial del Pla de mobilitat urbana sostenible de Montserrat (València), en els termes següents:

A. Fonaments per els quals se sotmet el Pla a l'avaluació ambiental estratègica

L'Avaluació Ambiental Estratègica és l'instrument de prevenció, establert en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora a la legislació nacional espanyola mitjançant la Llei 21/2013, de 9 de desembre, d’avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell d’aprovació del text refós de la Llei d’ordenació del territori, urbanisme i paisatge de la Comunitat Valenciana (TRLOTUP).

La Llei 21/2013, de 9 de desembre, d'avaluació ambiental, estableix en l'article 6 quins plans i programes, així com les seues modificacions, estan sotmesos a avaluació ambiental estratègica d'acord amb els procediments establits en la legislació d'avaluació ambiental.

D'acord amb el que estableix l'article 46.3 del TRLOTUP, l'òrgan ambiental determinarà si un pla o programa ha d'estar sotmès a una avaluació ambiental i territorial estratègica simplificada o ordinària, en els casos previstos en el mateix i tenint en compte els criteris establerts en l'annex VIII del Decret legislatiu, tot això després de consultar a les administracions públiques afectades i d'acord amb les fases de tramitació previstes en l'article 50 del TRLOTUP.

En aquest context, l'avaluació ambiental estratègica s'aplica als plans de mobilitat.

B. Document inicial estratègic

B.1. Documentació aportada

En data 24 de setembre de 2021 es va rebre, en el Servei d'Avaluació Ambiental Estratègica, la sol·licitud de l’ajuntament de Montserrat per tal d’iniciar el procés d'avaluació ambiental i territorial estratègica del Pla de mobilitat urbana sostenible (PMUS) de Montserrat.

El Servei d'Avaluació Ambiental Estratègica comunica la obertura del expedient (Expedient 069/8487-SAI) el 4 d’octubre de 2021, amb el requeriment d’aportar el corresponent Document Inicial Estratègic (DIE). Aquest document va ser remés el 18 de desembre de 2021.

La documentació aportada és conforme amb el que estableix l'article 52 del Decret Legislatiu 1/2021, de 18 de juny, del Consell d’aprovació del text refós de la Llei d’ordenació del territori, urbanisme i paisatge de la Comunitat Valenciana (TRLOTUP).

La documentació queda constituïda pels següents documents:

1. Document inicial estratègic (DIE)

2. Esborrany del Pla de mobilitat urbana sostenible

• Memòria, diagnosi i propostes

• Pla de participació ciutadana

• Planificació urbanística amb perspectiva de gènere

• Camions escolars

B.2. Informació territorial

El municipi de Montserrat se situa a la província de València, a la Comarca de la Ribera Alta, situat als peus de la muntana del Castellet, en un tossal anomenat l'Era Alta. El terme municipal es troba a l'anomenat Vall dels Alcalans, amb una superfície de 45,59 km² i 8.655 habitants (INE, 2021). Actualment hi ha 13 urbanitzacions i 15 colònies, principalment de segona residència. També han proliferat un gran número d'edificacions fora d'ordenació.

El riu Magre serveix de límit natural amb el terme de Montroi en una longitud de 3600 metres i després de passar pels termes de Real, Llombai, Alfarp, Catadau, Carlet, Alcúdia, Guadassuar i Algemesí, aboca les seves aigües al riu Xúquer, a una altitud d’entre 130 i 235 m s. n. m.

S'accedeix a Montserrat des de València a traves de la CV-405. El terme municipal de Montserrat limita al nord amb Torís i Torrent, a l’est amb Picassent, al sud amb Llombai i Real i a l’oest amb Montroi.

L'àmbit d'aplicació del Pla de mobilitat urbana sostenible es desenvolupa en tot el municipi de Montserrat, en especial en sòl urbà i urbanitzable.

B.3. Planificació vigent

Segons indica el PMUS, Montserrat disposa d’un Pla general d’ordenació urbana aprovat per la Comissió Territorial d'Urbanisme de València en juny de 2018, amb la següent classificació:

• Sòl urbà

• Sòl urbanitzable

• Sòl no urbanitzable

– Comú

· Règim general

· Ús dotacional

· Explotació d’àrids i escombreres

· Limitacions específiques

– Protegit

· Forestal

· Paisatgístic

· Infraestructures viàries i energètiques

· Vies pecuàries, hidrològica i arqueològica

El PMUS ha tingut en consideració diferents figures de planificació, que estan relacionades amb la mobilitat i han de ser considerades en el present procediment ambiental:

• Pla general d’ordenació urbana de Montserrat.

• Pla de mobilitat metropolitana de València (PMoMe)

• Estratègia Valenciana davant el Canvi Climàtic (EVCC)

• Estratègia Territorial de la Comunitat Valenciana (ETCV)

Uns altres plans d’àmbit supramunicipal, i que no s’han inclòs i que poden incidir en el PMUS són el Programa Estratègic per a la Millora de la Mobilitat, Infraestructures i Transport (UNEIX), actualment en desenvolupament, així com la Xarxa d'Itineraris No Motoritzats (XINM), que inclou el CR-405, un vial ciclopeatonal que comunica Montroi amb Montserrat.

Per tot l'anterior, el PMUS de Montserrat no tindrà efectes negatius sobre els plans sectorials i territorials, ja que integra els principals objectius de les estratègies de planificació en l'àmbit de la mobilitat sostenible que estan vigents o en fase d'aprovació.

B.4. Objecte de la proposta del PMUS

Diagnòstic previ

El diagnòstic previ s'ha elaborat amb una enquesta realitzada als habitants de la població. El 69% dels enquestats pertany al nucli urbà mentre el 31% viuen en urbanitzacions i colònies.

El 52% de les llars tenen 2 vehicles de motor i el cotxe està present en el 72%; el 55% utilitza aparcaments personals (garatges), el 30% places lliures al carrer, el 15% utilitza aparcaments del tipus privat.

Els motius principals de viatge són per treball amb el 68%, seguit d'assumptes personals (27%) i l'oci (8%). Els viatges tenen una durada de 30 o més de 30 minuts, sent aquests viatges principalment diaris (71%).

Si parlem de mode de transport cal dividir entre modes motoritzats (cotxe com a conductor, com acompanyant, motos), modes no motoritzats (a peu o en bici), i transport públic (autobús interurbà, discrecional, Renfe o taxi). El repartiment en modes de transport en el qual es produeixen aquests desplaçaments tant d'anada com de retorn és el següent:

• El 3,5% dels desplaçaments a Montserrat es realitza en mitjans no motoritzats (un 1,4% a peu i un 2,1% en bicicleta).

• El 92,2% es realitza en vehicle privat incloent-hi els desplaçaments en cotxe com a conductor, (que són el 85,9%) i com a acompanyant (el 5,6%) i en moto (el 0,7%).

• El 4,3% dels desplaçaments es produeix en transport públic. El motiu pel qual s'utilitza aquest tipus de transport és pel temps de desplaçament (64%) i la comoditat (32%).

Els principals motius per no utilitzar el transport públic és la poca cobertura de les línies i parades d'autobús (41%), seguit pels escassos horaris d'autobús. La freqüència del servei ha estat la causa assenyalada pel 29% motiu a destacar per a la millora d'aquest servei de transport públic. Tant el temps de desplaçament com la qualitat del servei, no han estat motius importants assenyalats pels enquestats com a causa per a la no elecció del transport públic.

No obstant això, si els enquestats pogueren anar a peu o en bici ho farien, però no ho fan principalment per la distància (51%) i la falta d'infraestructures (27%).

D'altra banda, en el cas que s'adequaren aparcaments intermodals als afores del centre de Montserrat (69%) la població contesta que sí, així com que estarien d'acord a que es peatonalitzarà (73%) i s'habilitaren «Zones 30» (82%) en el mateix.

A més, els participants en l'enquesta amb un 89% usaria aplicacions mòbils perquè se l’informarà sobre els horaris d'autobusos, aparcaments i punts de càrrega de vehicles i bicis elèctriques, i estant conformes un 92% amb la instal·lació de plaques solars per a la càrrega de vehicles i bicis elèctriques. De la mateixa manera, un 84% considera que una bona mesura per fomentar l'ús del vehicle elèctric siga la reducció de tarifes d'aparcament i impostos.

Finalment, el 56% dels enquestats considera que Montserrat no està adaptat per a persones amb mobilitat reduïda i un 39% pensa que en part.

Pel que fa a les zones atractores, es troben les següents:

• Sobre els centres educatius, quant als desplaçaments interiors, IES Alcalans, CEIP Evaristo Calatayud, Escola d' Educació Infantil Municipal, Centre privat d' educació infantil escola privada el Soroll, Centre privat de música o dansa Mestre Onofre Díez Monzó i l’Escola privada de música i/o dansa Societat Instructiva Unió Musical. El desplaçaments exteriors es dirigeixen cap a la Universitat de València i la Universitat Politècnica de València.

• Per anar a treballar, els desplaçaments interiors van cap al nucli, urbanitzacions i colònies, polígon industrial les Valletes i polígon industrial Font de l'Om, mentre que cap a fora es troben el polígon industrial de Picassent, polígon industrial de Mas del Jutge (Torrent), polígon industrial de Torís, les zones industrials d' Alcàsser, Almussafes, Silla, Beniparrell, Albal, Catarroja, Alfafar i València.

• Els pols d’atracció de compres són Consum i Mercadona, dins del poble i, cap a fora, Más i Más, a Real, Carta de Supermercats, a Montroi, Lidl i Aldi, a Picassent, Family Cash, a Torrent i els Centres Comercials MN4, Bonaire, el Saler, Gran Túria i Centre de València.

• Els centres de salut visitats són el centre de salut de Montserrat i l’Hospital General Universitari de València.

Al municipi de Montserrat no hi ha transport urbà, el transport existent és interurbà, i és únicament servei d'autobusos amb la línia València-Real-Millars amb 7 trajectes en dies laborables. La Generalitat ha aprovat el nou projecte de transport en autobús que millora l'oferta i el servei a l'àrea Montserrat-València.

Trobar places d'estacionament és una de les principals causes del tràfic urbà i la va contaminar. Fins a un 30% del volum del tràfic del centre de les mateixes prové d'aquesta cerca.

En aquest PMUS s'ha realitzat una campanya de mesuraments d'aparcaments pels principals carrers de municipi de Montserrat, caracteritzant l'oferta d' aparcament públic i la demanda. Dins de l'estudi s'ha diferenciat segons el tipus de vehicle i segons el tipus d'estacionament. El municipi no disposa d'aparcament regulat mitjançant tipus de restricció tarifària (O.R.A). Montserrat té un total de 39 zones d'aparcament habilitades per a persones amb mobilitat reduïda. Per a ciclomotors només hi ha 33 places d’estacionament i trobem 2 aparcaments dissuasius amb una capacitat de 59 i 138 places respectivament.

Per al càlcul d’emissions de contaminants s’ha fet un seguiment de 7 anys a l’estació de l’avinguda Al Vedat, amb mesures de PM2.5, SO2, CO, NO, NO2, PM10 i NOx  i s’ha trobat una tendència d’increment de la major part dels contaminants, excepte CO i PM10. En 2020 s’ha instal·lat un altre punt de control on es troba un nivell més alt a la nit i entre les 08.00 h i les 10.00 h

Objectius del PMUS

Segons el DIE, el Pla de mobilitat urbana sostenible de Montserrat té com a principal objectiu la millora de la mobilitat urbana atenent a criteris que garantisquen la seua sostenibilitat. Aquest pla recull el conjunt d'actuacions encaminades a:

Potenciar el desplaçament amb de modes sostenibles (a peu o en bicicleta) i la utilització del transport públic tant en l'àmbit urbà com interurbà.

• Promoure l'ús racional del vehicle privat com a mitjà de transport.

• Fomentar la intermodalitat i el transvasament d'usuaris del vehicle privat a mitjans de transport sostenible (modes sostenibles i transport públic).

• Garantir l'accessibilitat universal, suprimint les barreres als desplaçaments de les persones amb mobilitat reduïda.

• Garantir la preservació del riquíssim patrimoni natural, paisatgístic i cultural del terme municipal.

Les conseqüències d'aplicació del PMUS són:

• La reducció d'emissions contaminants i soroll.

• La utilització de recursos energètics més eficients i sostenibles.

Tot això fa necessari l' elaboració d' un PMUS que sàpia donar resposta a les necessitats del municipi.

B.5. Estudi d'alternatives

Alternativa 0. Absència del Pla: l'absència d'un pla que delimite el marc d'actuació al voltant de la mobilitat, limita el desenvolupament d'una infraestructura per revaloritzar la mobilitat per mitjà dels modes tous en un nucli urbà amb una privilegiada orografia. Això limita la revalorització del patrimoni cultural, turístic, paisatgístic o ambiental del municipi, que redunda en el benefici global de tots els habitants del mateix.

Alternativa 1. Implementació del PMUS: la redacció del PMUS de Montserrat suposa la possibilitat de concretar les necessitats per al desenvolupament sostenible de la mobilitat al municipi i dotar-lo de totes aquelles infraestructures que donen resposta a les seues necessitats presents i futures.

El PMUS, a més, s'ha de constituir com a element integrador entre el Pla general d'ordenació urbanística del municipi (PGOU), per a tindre en compte els futurs desenvolupaments a nivell d'infraestructura de transport i mobilitat. A conseqüència de l'aplicació del PMUS, el municipi quedarà dotat d' una infraestructura de transport sostenible, adequada als requeriments de la LMCV.

El desenvolupament del PMUS dotarà al municipi d'una infraestructura viària amb una jerarquia clarament definida per adequar-se a les necessitats de transport requerides.

B.6. Propostes del PMUS

El Pla de Mobilitat Urbana Sostenible de Montserrat inclou, a l’apartat 9, les actuacions de desenvolupament del pla, i programa l’execució de les seues propostes en 3 fases: Curt termini (3 anys), Mitjà termini (3-6 anys) i Llarg termini (6-10 anys).

El Pla de mobilitat urbana sostenible de Montserrat s’estructura en 6 eixos d’actuació:

1. Programes d'intervenció per a vianants

2. Foment de l’ús de la bicicleta

3. Millora del transport públic

4. Programes relatius al trànsit en vehicle privat

5. Mobilitat elèctrica

6. Altres propostes

Dintre d’aquests eixos s’articulen les 27 mesures proposades al PMUS, que es resumeixen a la taula següent. Tot i que el PMUS no fa una correspondència exacta entre les propostes de la taula i la seua descripció al text, a la taula s’ha afegit l’apartat corresponent dintre del text:

|  |  |  |
| --- | --- | --- |
| *Núm.* | *Apartat PMUS* | *Propostes i programes d'intervenció per a vianants* |
| 1 | 9.5.1 | Plataforma única del centre del municipi. |
| 2 | 9.5.1 | Peatonalització del centre del municipi. Fase 01. |
| 3 | 9.5.1 | Peatonalització del centre del municipi. Fase 02. |
| 4 | 9.7 | Implantació de projectes de camins escolars. |
| 5 | 9.5.2 | Urbanització de l'Av. Jaume I. |
| 6 | 9.8.2 | Reurbanització C/ Busqueïta, C/ Alfredo García, C/ Pintor Bauset i C/ Camp de Túria. |
|  |  | Propostes i programes de foment de l'ús de la bicicleta |
| 7 | 9.8.1 | Millora i execució de nous itineraris carril bici. |
| 8 | 9.8.3 | Ampliació nombre de places estacionament bicicletes. |
|  |  | Propostes i programes de millora del transport públic |
| 9 | 9.11.1 | Condicionament de l'accessibilitat i el mobiliari urbà. |
| 10 | 9.11.2 | Increment de la freqüència de les línies d'autobusos interurbans. |
| 11 | 9.11.2 | Estudi de transport públic a demanda entre urbanitzacions, colònies i nucli urbà de Montserrat. |
|  |  | Propostes i programes relatius al trànsit en vehicle privat |
| 12 | 9.9 | Habilitació de nous aparcaments dissuasius. |
| 13 | 9.4 | Implantació de «Zones 30». |
| 14 | 9.10 | Ampliació de places per a persones amb mobilitat reduïda. |
| 15 | 9.14.2 | Promoure l'ús del vehicle privat compartit. |
| 16 | 9.14.1 | Promoure l'ús de vehicles privats i taxis nets. |
| 17 | 9.3 | Adequació de la senyalització a la jerarquització viària. |
|  |  | Propostes i programes per a la mobilitat elèctrica |
| 18 | 9.12.1 | Substitució de vehicles municipals de combustibles fòssils a vehicles elèctrics. |
| 19 | 9.12.2 | Implantació de punts de recàrrega elèctrica en llocs simbòlics i visibles. |
| 20 | 9.12.3 | Ajuts a la compra de bicicletes elèctriques i VMPs. |
| 21 | 9.12.2 | Bonificació en l'impost de circulació per a vehicles elèctrics. |
|  |  | Altres propostes i programes |
| 22 | 9.16.1 | Realització d'activitats lúdiques i xerrades de foment de la mobilitat. |
| 23 | 9.11.2 | Informació sobre mobilitat a través de la web, l'app i les xarxes socials. |
| 24 | 9.16.2 | Realització de cursos de conducció ciclista. |
| 25 | 9.16.2 | Formació i divulgació als col·lectius més vulnerables. |
| 26 |  | Adequació d'ordenances municipals. |
| 27 | 9.15 | Incentivar el teletreball i la modificació d'horaris. |

  

No s’inclou una fitxa descriptiva per a cadascuna de les propostes que incloga la línia estratègica a la que pertany, l’objectiu general, els objectius concrets de la mesura, la descripció, els agents involucrats, la programació temporal, els efectes mediambientals i sobre la mobilitat, els indicadors d’implementació o el pressupost estimat per a implementar-la.

L’apartat 12 del PMUS presenta el Pla d’avaluació i seguiment amb els indicadors de seguiment de la implementació del pla, que inclou indicadors de repartiment modal, energètics, ambientals i sòcio-econòmics.

B.7. Possibles efectes sobre el medi ambient

L’apartat 6 del DIE indica els potencials impactes ambientals, prenent en consideració el canvi climàtic, en els termes següents:

Atesa la naturalesa del PMUS i la formulació dels seus objectius, així com la naturalesa de les línies estratègiques indicades en ell i les mesures derivades d'aquestes últimes, l'impacte ambiental derivat de la seua aplicació serà, per pròpia vocació, positiu.

De manera majoritària, els impactes del PMUS van a provenir de la reducció de l'ús del vehicle privat, normalment a favor del transport públic col·lectiu o de l'ús mitjans de transport no motoritzats (a peu, bicicleta, altres). A més, existeixen altres impactes que són de naturalesa variada, sempre positiva per pròpia definició dels objectius.

Entre els principals efectes ambientals associats al canvi climàtic i derivats del transport, destaca en primer lloc, la contaminació atmosfèrica. Les emissions d'agents contaminants (NOx) i de gasos d'efecte d’hivernacle (CO2) derivats de l'ús de vehicles, ha generat en els últims anys una gran preocupació a causa del seu augment progressiu. La posada en marxa d'actuacions encaminades a reduir l'ús de vehicles privats, suposarà una reducció de la contaminació atmosfèrica, no només a nivell d'emissions sinó de soroll, ja que el transport és considerat un dels principals focus de contaminació acústica a les zones urbanes.

D'altra banda, l'estalvi en el consum de combustibles fòssils i la seva substitució per altres modalitats de transport (a peu, bicicleta, etc.) permetran reduir l'impacte negatiu que suposa l'ús d'aquest recurs no renovable.

De manera global, tots aquests impactes positius repercuteixen en la qualitat de vida de la població, no només per la millora de la qualitat atmosfèrica, si no pel foment d'hàbits de vida més saludables entre la població, com és caminar o anar en bicicleta. Tot plegat suposa una millora tant del benestar, com de la salut de les persones.

Així doncs, també, les noves infraestructures proposades a conseqüència del PMUS hauran de tractar de minimitzar els possibles impactes sobre el marc territorial. Igualment, hauran de realitzar aportacions positives de manera que el patrimoni ambiental, paisatgístic i cultural del territori es veja enriquit amb l' execució del PMUS.

C. Consultes realitzades

Per part de la Direcció General amb competència en Avaluació Ambiental, d'acord amb l'article 53.1 del TRLOTUP, s'ha sotmès a consulta, en la seua condició d'administracions públiques afectades a:

|  |  |  |
| --- | --- | --- |
| *Administració consultada* | *Consulta* | *Informe* |
| Conselleria de Política Territorial, Obres Públiques i Mobilitat  Direcció General d‘Obres Públiques, Transport i Mobilitat Sostenible  Subdirecció General de Mobilitat  Servei de Mobilitat Urbana | 03.12.2021 | 28.01.2021 |
| Conselleria de Política Territorial, Obres Públiques i Mobilitat  Direcció General d‘Obres Públiques, Transport i Mobilitat Sostenible  Subdirecció General de Mobilitat  Servei de Planificació | 03.12.2021 | 29.04.2022 |
| Conselleria de Política Territorial, Obres Públiques i Mobilitat  Direcció General de Política Territorial i Paisatge  Servei d'Infraestructura Verda i Paisatge  Servei de Gestió Territorial | 03.12.2021 | 20.12.2021  13.05.2022 |
| Conselleria d'Agricultura, Desenvolupament Rural, Emergència Climàtica i Transició Ecològica  Direcció General de Medi Natural i d'Avaluació Ambiental  Subdirecció General del Medi Natural  Servei d‘Ordenació i Gestió Forestal | 03.12.2021 | 03.05.2022 |
| Conselleria d'Agricultura, Desenvolupament Rural, Emergència Climàtica i Transició Ecològica  Subdirecció General del Canvi Climàtic i Qualitat Ambiental  Servei de Protecció de l'Atmosfera | 03.12.2021 | 14.12.2021 |
| Conselleria d’Agricultura, Desenvolupament Rural, Emergència Climàtica i Transició Ecològica  Subdirecció General del Canvi Climàtic i Qualitat Ambiental  Servei de Coordinació de Polítiques de Canvi Climàtic | 03.12.2021 | 26.01.2021 |
| Diputació de València. Àrea d’Infraestructures | 03.12.2021 | 11.01.2022 |

  

Nota: els informes rebuts es publicaran, juntament amb l’Informe Ambiental i Territorial Estratègic, a la pàgina web <https://agroambient.gva.es/es/web/evaluacion-ambiental/seguiment-d-expedients-d-avaluacio-ambiental-estrategica>

(apartat Consulta de Plans d'Avaluació Ambiental, selecció de província, municipi i el pla corresponent)

(S'accedeix a l'enllaç indicat en la pàgina web conselleria amb competències en matèria mediambiental; en l'Àrea: Avaluació Ambiental, Tramitació telemàtica i seguiment d'expedients de plans i projectes, opció Seguiment d'expedients d'avaluació ambiental estratègica).

D. Identificació dels possibles efectes sobre el medi ambient

Conceptualment, els plans de mobilitat urbana sostenible són l'instrument adequat per donar resposta a les necessitats de mobilitat de persones i mercaderies en l'entorn urbà i reduir l'impacte negatiu del sistema de transport en l'economia, la societat i el medi ambient. Aquesta mobilitat sostenible també ha de tindre com a objectiu l'accessibilitat universal, és a dir, facilitar l'accés de la població a béns, serveis i llocs de treball.

La consecució d'aquests objectius generals es du a terme, fonamentalment, en dos àmbits:

• Un nou equilibri de modes de transport, apostant, fonamentalment, per aquells amb major eficiència ambiental i social: transport públic versus transport privat i modes de transport no motoritzats. L'assoliment d'aquest objectiu requereix tant mesures d'incentiu cap a noves modalitats de transport com mesures dissuasives. Per a això, s'ha d'actuar en aspectes d’infraestructures necessàries com de regulació urbanística (tipologia d'edificació, relació espai públic/privat, normes d'estacionament per a diferents modes de transport).

• Planificació urbana i model de ciutat, reduint la necessitat de mobilitat urbana tant en necessitat com en durada dels desplaçaments.

Des del punt de vista mediambiental, el PMUS ha de contribuir a un ús racional del sòl per satisfer les demandes de mobilitat, al canvi modal prioritzant les modalitats més sostenibles, la reducció de la necessitat de desplaçaments tant en nombre com en distància que afavorisca l'adquisició d'hàbits saludables (caminar i moure's en bicicleta) que contribuïsca, a l’hora, a la reducció d'emissions originades pel sector del transport com són les referides a les emissions de gasos d'efecte hivernacle (CO2) les emissions de contaminants que perjudiquen la qualitat de vida dels ciutadans (entre altres diòxid de nitrogen NO2, compostos orgànics volàtils COV, carboni, diòxid de sofre SO2, partícules PM) i emissions acústiques del trànsit.

En aquest sentit, s'expressa l'article 10.2 de la Llei 6/2011, d'1 d'abril, de la Generalitat, de mobilitat de la Comunitat Valenciana, quan s'indica que «2. La definició de paràmetres i objectius assenyalats en el punt anterior s’acompanyarà dels indicadors que s’estimen pertinents en relació amb el volum total de desplaçaments i el seu repartiment modal, i els nivells associats de consums energètics, ocupació de l’espai públic, soroll i emissions atmosfèriques, i es particularitzaran les d’efecte hivernacle. L’evolució d’estos últims paràmetres tendirà a la seua reducció progressiva d’acord amb els ritmes i els límits que reglamentàriament s’establisquen en relació amb el desenvolupament de les polítiques energètiques i ambientals».

Atenent als criteris anteriors es realitza l’avaluació ambiental estratègica del PMUS de Montserrat en funció de les mesures proposades i partint de la consideració, tal i com recull la documentació aportada, de que les propostes es plantejen majoritàriament en zones de sòl urbà o urbanitzable i les que es desenvolupen en sòl no urbanitzable són actuacions compatibles.

El PMUS de Montserrat atén el que en matèria de competències administratives estableix l'article 3.2 de la Llei 6/2011 de Mobilitat de la Comunitat Valenciana, de manera que l'avaluació ambiental estratègica es durà a terme sobre aquelles propostes que siguen de competència municipal.

Dels informes rebuts s'observen les següents consideracions tant legals com ambientals que passem a descriure:

Mobilitat urbana

El Servei de Mobilitat Urbana de la Direcció General d’Obres Públiques, Transport i Mobilitat Sostenible, de la Conselleria de Política Territorial, Obres Públiques i Mobilitat Sostenible, emet de el 28 de gener de 2022 informe favorable, però condicionat a incloure les següents correccions:

• Les propostes d’actuació no tenen el contingut mínim necessari; haurien d’incloure al menys els agents implicats, els indicadors de seguiment, objectius específics i generals, pressupost i període d’implantació.

• Falta concreció a les propostes com ara ubicació, necessitats, quantificació,...

• La proposta 9.8.1 Proposta de millora i execució de nous itineraris de carril bici hauria d’incloure la comunicació entre el casc urbà i els disseminats del municipi.

• Estudiar millor la proposta 9.9 Creació de nous estacionaments dissuasius per trobar millors ubicacions i connexions per als vianants.

• Desenvolupar millor la proposta 9.11.2 Proposta d’establiment de la freqüència de pas i transport públic a demanda.

• Pel que fa al Pla d’Avaluació o Seguiment, caldria incloure un cronograma valorat amb les propostes, període i pressupost.

Infraestructura Verda i Paisatge

L’informe de 20 de desembre de 2021, del Servei d’Infraestructura Verda i Paisatge indica que els objectius indicats en el DIE i en el pla, coincideixen plenament amb funcions de la Infraestructura Verda, tot i que hauran de ser analitzats la definició de la Infraestructura Verda del municipi i l'entramat de corredors i connectors.

Per tant, el PMUS incorporarà un capítol dedicat a la infraestructura verda que incloga:

• una anàlisi que permeta analitzar i valorar els efectes i implicacions de les propostes sobre la Infraestructura Verda.

• una indicació explícita dels espais i recorreguts adequats per a la seua incorporació a la infraestructura Verda municipal.

• establiment de mesures efectives per a corregir els possibles efectes negatius generats per les propostes plantejades «alternatives de traçat i disseny de creació, ampliació o modificació d'infraestructures», i complir les determinacions establides en la Directriu 118 de l’ETCV.

• determinacions a adoptar per al control dels elements amb incidència en la qualitat del paisatge urbà.

• incorporar tota la documentació gràfica i escrita que es considere oportuna.

El Pla d'Acció Territorial de l’Àrea Metropolitana de València conté unes determinacions que caldrà tindre en compte al PMUS.

Risc d’inundació

L’informe del Servei de Gestió Territorial de 13 de maig de 2022 conclou que el PMUS de Montserrat és compatible amb PATRICOVA sempre que es complisquen les consideracions següents:

• El Pla de Mobilitat Urbana Sostenible de Montserrat està afectat per perillositat d'inundació, no obstant això, hauran de ser concretades en els projectes que aqueix desenvolupe les actuacions que comporten l'alteració de la rasant i les seues afectacions, així com, en el cas que procedisca les mesures que es prevegen per a reduir els efectes de la inundabilitat. Es considera que el Pla de Mobilitat serà compatible amb la normativa del PATRICOVA, sempre que s'incorpore en les actuacions que es projecten les condicions d'adequació de les infraestructures previstes en l'article 21 de la mateixa.

• Les actuacions previstes en el Pla de Mobilitat, si s'executen de manera que siguen compatibles amb la Infraestructura Verda i de reduït impacte, no es preveu que genere un increment significatiu del risc d'inundació.

Atmosfera

L’informe de 14 de desembre de 2021, del Servei de Protecció de la Atmosfera destaca que el desenvolupament del PMUS contribuirà a reduir el trànsit motoritzat i millorarà l’eficiència dels sistemes de transport i, per tant, reduirà les emissions de contaminants. Conclou que el PMUS no tindrà efectes negatius significatius sobre la qualitat de l’aire i la contaminació acústica.

Canvi climàtic

El Servei de Coordinació de Polítiques de Canvi Climàtic, al seu informe de 26 de gener de 2022, indica que el PMUS tindrà un efecte positiu sobre el canvi climàtic, sempre que s’incloguen les següents consideracions:

• Deu realitzar-se la quantificació del CO2  associat al trànsit, present i futur, amb la fi d’avaluar el CO2  que es deixarà d’emetre a curt, mitjà i llarg termini, en consonància amb la mesura 13 de l’EVCCE 2030.

• Deu concretar-se un valor inicial dels indicadors i establir un objectiu i una periodicitat per al càlcul.

Espais naturals, Vida Silvestre i Xarxa Natura 2000

No es preveu afecció als espais naturals protegits, Xarxa Natura 2000, reserves de fauna, microreserves de flora o àrees de conservació de flora i fauna establertes en l’àmbit dels plans de recuperació i conservació.

Forestal i vies pecuàries

Les propostes de traçat de les rutes cicloturístiques no circulen sòl forestal. Únicament l’actuació 9.8.1 Proposta de millora i execució de nous itineraris de carril bici circula en part per les vies pecuàries nomenades Vereda de Mojón Blanco i Cordel del Pantano de Poyos.

La Unitat de Vies Pecuàries de la Direcció Territorial de València emet informe favorable el 3 de maig de 2022, al qual indica que les actuacions previstes que circulen per via pecuària són actuacions compatibles i complementaris. No obstant això, considera que el PMUS ha de recollir el traçat de les vies pecuàries del municipi i grafiar-les als plànols amb tot el seu ample legal.

Xarxa de carreteres

L’àrea d’infraestructures de la Diputació de València emet informe l’11 de gener de 2022 sobre la possible afecció de les propostes del PMUS sobre la CV-405, CV-415 i CV-416 i conclou que el Pla no afecta de forma significativa a la xarxa de carreteres de la Diputació.

El Servei de Planificació emet informe el 29 d’abril de 2022 al qual indica que el PMUS és compatible amb la legislació sectorial de carreteres vigent i que cap de les carreteres del municipi és de titularitat autonòmica. Tot i això, haurien de recollir-se en un plànol els principals itineraris per a vianants.

E. Valoració ambiental d’acord amb els criteris de l’annex VIII del TRLOTUP

D'acord amb el que estableix l'article 46.3 del TRLOTUP, l'òrgan ambiental i territorial determinarà, tenint en compte els criteris de l'annex VIII, la submissió al procediment ordinari o simplificat d'avaluació ambiental i territorial, en funció de la certesa en la determinació de l'existència d'efectes significatius sobre el medi ambient, prèvia consulta a les administracions públiques a què es refereixen els articles 48.d) i 53 del TRLOTUP.

Cal destacar que la major part de les propostes es plantejen en zones de sòl urbà o urbanitzable i les que es desenvolupen en sòl no urbanitzable ho fan sobre la xarxa primària viaria o vies pecuàries i són actuacions compatibles.

E.1. Per les característiques del pla

El Pla de Mobilitat Urbana Sostenible, d'acord amb la definició establerta en els articles 9 i 10 de la Llei 6/2011, d'1 d'abril, de Mobilitat de la Comunitat Valenciana, així com els articles 14 i següents del TRLOTUP, no podem considerar-lo com a un instrument urbanístic propi de la planificació territorial o urbanística i, per tant, no presenta cap incidència sobre el model territorial ja aprovat.

En l'àmbit territorial del PMUS analitzat, es preveu desenvolupar altres plans supramunicipals amb relació amb la mobilitat, com ara l’Estratègia UNEIX 2018-2030 (Programa estratègic per a la millora de la Mobilitat, Infraestructures i Transport de la Comunitat Valenciana) o la Xarxa d'Itineraris No Motorizats (XINM); per això, s'ha d'aconseguir la coordinació i integració entre carrils bici dels municipis veïns i per a la seua integració les xarxes comarcals.

Així mateix, Montserrat forma part de la llista de municipis de la segona corona metropolitana a què es refereix el Pla Bàsic de Mobilitat de l'Àrea Metropolitana de València, aprovat per la Resolució de 29 de novembre de 2018 pel Director General d'Obres Públiques, Transports i Mobilitat publicat en el *Diari Oficial de la Generalitat Valenciana*  de 13 de desembre de 2018 i accessible al web [https://politicaterritorial.gva.es](https://politicaterritorial.gva.es/).

Per tot l'anterior, el PMUS de Montserrat no tindrà efectes negatius sobre els plans sectorials i territorials, ja que integra els principals objectius de les estratègies de planificació en l'àmbit de la mobilitat sostenible que estan vigents o en fase d'aprovació.

E.2. Per les característiques dels efectes i de l’àrea probablement afectada

No s'esperen efectes sobre la cobertura forestal, les àrees protegides o els llocs de la Xarxa Natura 2000, ni afeccions sobre elements del patrimoni cultural. Només la proposta de millora de carrils bici circula en part per vies pecuàries, però es tracta d’actuacions compatibles i que ocupen camins preexistents.

En general, per a tots els indicadors s'ha d'especificar el valor inicial (quantitativament, no merament qualitativa) i quantificar l'objectiu a assolir. Per tant, s’hauran de concretar tant el valor inicial com el valor objectiu a assolir, així com la metodologia de càlcul proposada.

No queden avaluades al present informe ambiental i territorial els nous traçats sobre sòl no urbanitzable que hagen de ser objecte d'avaluació ambiental de projecte si es troben dins dels supòsits previstos en la legislació vigent d'avaluació ambiental (Llei 21/2013, de 9 de desembre, d'avaluació ambiental, Llei 2/89 d'impacte ambiental de la Comunitat Valenciana i Decret 162/90 d'ordenació del desenvolupament de la Llei 2/89).

Tenint en compte tot l'anterior i analitzat les propostes del PMUS de Montserrat, s’entén que en el seu conjunt, aquestes propostes:

1. Contribueixen a un millor ús racional de l'espai públic i a les necessitats socials i econòmiques del municipi.

2. Promouen el canvi modal cap als modes de transport més sostenibles: caminar i anar en bicicleta, amb la consegüent reducció del consum energètic.

3. Desaconsella l'ús del vehicle privat a favor del públic i/o col·lectiu.

4. Afavoreix, a llarg termini, la reducció dels impactes associats als modes motoritzats: emissions contaminants, gasos d'efecte hivernacle i emissions acústiques.

5. Promou la descarbonització del sistema de transport del municipi.

A la vista de la documentació presentada, d'acord amb els criteris de l'annex VIII del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP), es considera que el Pla de mobilitat urbana sostenible de Montserrat no afecta zones protegides o forestals i les seues propostes es limiten en general a sòl urbà i urbanitzable. Pel que fa a les actuacions en sòl no urbanitzable, discorren per vies o camins ja existents on l’ús proposat està permès. En el cas de propostes d’execució en sòl no urbanitzable que suposen reclassificació de sòl o que suposen un ús no permès, aquestes no seran objecte d’avaluació en aquest PMUS donat que l’ajuntament no és competent en aprovar modificacions en sòl no urbanitzable.

Així, analitzada la documentació presentada i el seu objecte, els informes sectorials emesos, revisada la cartografia existent en el Sistema d'Informació Territorial d'aquesta Conselleria, es pot determinar, respecte al Pla de mobilitat urbana sostenible de Montserrat, que el procediment d'avaluació simplificat és suficient per a determinar que la modificació no presenta efectes significatius sobre el medi ambient.F. Proposta d'acord

Atenent al que s’estableix en l'article 53.2 b) del TRLOTUP, d’acord amb el que s’ha exposat, es resol:

Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de mobilitat urbana sostenible de Montserrat d'acord amb els criteris de l'annex VIII del TRLOTUP, per no tindre efectes negatius significatius sobre el medi ambient, i correspon continuar la tramitació d'aquesta modificació d'acord amb la seua normativa sectorial, sempre que s'ajuste al que es descriu en la documentació presentada amb el compliment de les següents determinacions:

1. El PMUS inclourà les consideracions aportades pel l’informe de 28 de gener de 2022, del Servei de Mobilitat Urbana.

2. El PMUS haurà de contemplar les determinacions de l'informe emès pel Servei d'Infraestructura Verda i Paisatge de 20 de desembre de 2021.

3. Hauran d’incorporar-se les consideracions aportades pel Servei de Coordinació de Polítiques de Canvi Climàtic, al seu informe de 26 de gener de 2022, en especial concretar y quantificar els valors inicials dels indicadors y establir els objectius a assolir, així com la periodicitat par al càlcul.

4. Es tindran en compte les observacions de l’informe de 3 de maig de 2022, de la Unitat de Vies Pecuàries.

5. S'atendran les consideracions de l'informe de 13 de maig de 2022, del Servei de Gestió Territorial de la Direcció General de Política Territorial i Paisatge sobre PATRICOVA.

Segons estableix l’article 53.7 del TRLOTUP, l'Informe Ambiental i Territorial Estratègic perdrà la seua validesa i cessarà en la producció dels efectes que siguen propis si, una vegada publicat en el *Diari Oficial de la Generalitat Valenciana*, no s'haja procedit a l’aprovació del Pla de mobilitat urbana sostenible de Montserrat en el termini màxim de quatre anys des de la seua publicació. En aquest cas, el promotor deurà tornar a iniciar novament el procediment d’avaluació ambiental i territorial estratègica simplificada de la proposta.

Òrgan competent

La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 53.2.b del Decret Legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l’efecte d'avaluació ambiental estratègica (plans i programes).

Per tant, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de mobilitat urbana sostenible de Montserrat, amb el compliment de les determinacions que s’inclouen en l'esmentat informe.

Notificar als interessats que, contra aquesta resolució, al no ser un acte definitiu en via administrativa, no cap recurs; la qual cosa no és inconvenient perquè es puguen utilitzar els mitjans de defensa que en el seu dret consideren pertinents.

La qual cosa li notifique perquè en prenga coneixement i a l'efecte oportú.

La qual cosa se certifica amb anterioritat a l'aprovació de l’acta corresponent i a reserva dels termes exactes que se'n deriven, de conformitat amb el que disposa l'article 18.2 de la Llei 40/2015, d'1 d'octubre, de règim jurídic del sector públic.

València, 24 de maig de 2022.– El secretari de la Comissió d’Avaluació Ambiental: José del Valle Arocas»

  

València, 2 de setembre de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental